**Ротэрдам** (нідэрл.: Rotterdam, нідэрландскае вымаўленне (i)) — горад у Нідэрландах. Размешчаны пры ўпадзенні ракі Маас у Паўночнае мора. Насельніцтва 600 тыс. жыхароў (1999).

Буйны транспартны вузел (чыгунка і шашэйныя дарогі); марскі (на Паўночным моры) і рачны (рака Маас) парты; аэрапорт. Цэнтр машынабудавання; музеі, тэатры (оперы і балета, драмы), бібліятэкі.

Гісторыя
--------

На тэрыторыі сучаснага Ротэрдама паселішча вядома з IX ст. у пісьмовых крыніцах — з 1282. 3 1340 горад. У 1572 захоплены і разрабаваны іспанцамі, далучыўся да паўстання Нідэрландаў супраць іспанскага панавання. Пасля адмены ў 1685 Нанцкага эдыкта ў Ротэрдам перасялілася шмат французскіх пратэстантаў (гандляры і рамеснікі). У XVII—XVIII стст. цэнтр гандлю (у асноўным з Францыяй і Англіяй), караблебудаўніцтва і сукнаробства. Пасля злучэння ў 1882 Ротэрдама каналам з Паўночным морам — адзін з найбуйнейшых партоў свету. У 2-ю сусветную вайну моцна пацярпеў ад нямецкіх бамбардзіровак.

Гаспадарка
----------

Ротэрдам — найбуйнейшы порт у Еўропе. З 2004 г. азіяцкія парты, такія як Сінгапур і Шанхай, занялі лідзіруючыя пазіцыі ў свеце, адабраўшы пальму першынства ў Ротэрдама. Станам на 2004 г. Ротэрдам з’яўляецца сёмым портам свету па колькасці апрацоўваных кантэйнераў (TEU).

Найбольш значным сектарам дзейнасці порта Ротэрдам з’яўляецца нафтахімічная прамысловасць і апрацоўка генеральных грузаў. Порт з’яўляецца адным з найважнейшых цэнтраў па апрацоўцы насыпных, наліўных, кантэйнерных і іншых грузаў як усярэдзіне Еўрапейскага кантынента, так і па ўсім свеце. Акрамя марскога транспарту, з Ротэрдамам наладжана злучэнне з дапамогай аўтамабільнага, чыгуначнага, рачнога і авіятранспарту. З 2000 г. пачалося будаўніцтва хуткаснай грузавой чыгункі Betuweroute, якая злучае Ротэрдам з Германіяй. Рэкі Маас і Рэйн забяспечваюць злучэнне з унутранымі раёнамі кантынента. Ва ўсходняй частцы порта размешчаныя найбуйнейшыя нафтаперапрацоўчыя заводы.

Адукацыя і навука
-----------------

Універсітэт імя Эразма Ратэрдамскага, Акадэмія мастацтваў, Нацыянальны інстытут навігацыі і караблебудавання і інш.

Культура
--------

Музеі: гістарычны, марскі, горада, этналогіі. Карцінная галерэя.

Горад прымаў дзіцячае Еўрабачанне 2007. Штогод у канцы студзеня ў горадзе праходзіць міжнародны кінафестываль.

Спорт
-----

У Ротэрдаме базіруюцца тры клубы выступоўцаў у вышэйшай лізе чэмпіянату Нідэрландаў па футболу: Феенорд, Спарта і Эксельсіор.

Славутасці
----------

Гатычныя цэрквы (XV ст.), у тым ліку царква Сінт-Лаўрэнскерк, дамы і ветраныя млыны (XVII—XVIII ст.).

Вядомыя асобы
-------------

* Сэмі Шылт
* Эразм Ратэрдамскі

Зноскі
------

1. ↑  А таксама 112,91 км² вады.

Літаратура
----------

* Ротэрдам // Беларуская энцыклапедыя: У 18 т. Т. 13: Праміле — Рэлаксін / Рэдкал.: Г. П. Пашкоў і інш. — Мн. : БелЭн, 2001. — Т. 13. — С. 412. — 10 000 экз. — ISBN 985-11-0035-8. — ISBN 985-11-0216-4 (т. 13).

Спасылкі
--------

* Лагатып Вікісховішча На Вікісховішчы ёсць медыяфайлы па тэме Ротэрдам
* Ротэрдам Архівавана 26 красавіка 2007. — даведнік па горадзе

|  |  |
| --- | --- |
| ⚙️   Тэматычныя сайты | DMOZ |
| Слоўнікі і энцыклапедыі | Вялікая каталанская · Вялікая кітайская · Вялікая нарвежская · Вялікая расійская (старая версія) · Бракгаўза і Эфрона · Ларуса · Малы Бракгаўза і Эфрона · Britannica (11-th) · Britannica (онлайн) · Universalis |
| 

| Нарматыўны кантроль |
| --- |
| BNE: XX452928 · GND: 4050739-7 · LCCN: n79015636 · NDL: 00947190 · NKC: ge285949 · LIBRIS: 158345 · VIAF: 123139768 |

 |